Author: Brandisova Emilia
Last saved by: Cebulakova Monika

SPRÁVA O ÚČASTI VEREJNOSTI NA TVORBE PRÁVNYCH PREDPISOV

	Verejnosť bola o príprave návrhu zákona, ktorým sa dopĺňa zákon č. 461/2003 Z. z.            o sociálnom poistení v znení neskorších predpisov informovaná prostredníctvom predbežnej informácie zverejnenej na portáli, ktorý je súčasťou informačného systému verejnej správy Slov-Lex, ktorého správcom a prevádzkovateľom je Ministerstvo spravodlivosti Slovenskej republiky.
	K predbežnej informácií o návrhu zákona, ktorým sa dopĺňa zákon č. 461/2003 Z. z.         o sociálnom poistení v znení neskorších predpisov sa vyjadrila Národná Rada Občanov                                       so zdravotným postihnutím, ktorá navrhla:
1.	aby sa navrhnutý mechanizmus minimálneho zvýšenia dôchodkových dávok netýkal len roku 2017, ale ktoréhokoľvek nasledujúceho roku, v ktorom budú splnené podmienky           pre tento spôsob valorizácie dôchodkových dávok,
2.	doplniť možnosť platenia si dobrovoľného poistného osobitne na nemocenské poistenie            a osobitne poistného na poistenie v nezamestnanosti pre vykonávateľov osobnej asistencie (osobných asistentov), ktorí vykonávajú osobnú asistenciu osobám s ŤZP podľa zákona č. 447/2008 Z. z. o peňažných príspevkoch na kompenzáciu ŤZP v prípade, že príjem osobných asistentov z osobnej asistencie je ich jediný zdroj príjmu a osobnú asistenciu vykonávajú minimálne v rozsahu 140 hodín mesačne.
	Ministerstvo práce, sociálnych vecí a rodiny Slovenskej republiky berie vyjadrenie verejnosti na vedomie. Účelom predbežnej informácie je zabezpečiť, aby verejnosť nadobudla vedomosť o príprave právneho predpisu. Zo zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov ani z Legislatívnych pravidiel vlády Slovenskej republiky však nevyplýva                       pre predkladateľa návrhu zákona povinnosť vyhodnocovať pripomienky uplatnené                           k predbežnej informácií.
Národná Rada Občanov so zdravotným postihnutím uplatnila vyššie uvedené pripomienky aj v rámci medzirezortného pripomienkového konania. Na rozporovom konaní dňa 28. júla 2016 boli uvedené pripomienky prerokované, pričom výsledok rozporového konania je uvedený vo vyhodnotení medzirezortného pripomienkového konania, ktoré je súčasťou predloženého návrhu zákona.